ओएनजीसी विदेश लिमिटेड (ओवीएल) ने ब्रिटिश तेल-गैस कंपनी इंपीरियल एनर्जी को खरीदने के लिए देसी स्रोतों का सहारा लेने का फैसला किया है। कंपनी इसके लिए भारतीय बैंकों और मूल कंपनी तेल एवं प्राकृतिक गैस निगम (ओएनजीसी) से कर्ज लेगी। ओएनजीसी के एक वरिष्ठ अधिकारी ने बताया कि ओवीएल इस अधिग्रहण के लिए तकरीबन 5,000 करोड़ रुपये की राशि भारतीय बैंकों से जुटाने की कोशिश कर रही है। इस रकम के लिए गारंटी देने का काम ओएनजीसी करेगी। इसके अलावा ओएनजीसी भी अपने पूर्ण स्वामित्व वाली कंपनी ओवीएल को इस अधिग्रहण के लिए रकम देगी। कंपनी तकरीबन 5,500 करोड़ रुपये की रकम ओवीएल को देगी, ताकि इंपीरियल का अधिग्रहण आसानी से किया जा सके। अधिकारी ने कहा, 'ओवीएल इंपीरियल के अधिग्रहण के लिए विदेश से कर्ज लेने के बारे में अब नहीं सोच रही है। वैश्विक स्तर पर मंदी के कारण धन मिलना आसान नहीं है, इसलिए ओवीएल इसमें फंसना नहीं चाहती। तमाम देसी बैंक भी ओवीएल को रकम देने के लिए तैयार हैं।' ओएनजीसी से ओवीएल को जो रकम मिलेगी, उस पर ब्याज की दर बाजार दरों से कम होगी। ओवीएल को महज 6 फीसदी की दर से ब्याज देना होगा। देश में बैंक कंपनियों को 12 या 13 फीसदी की ब्याज दर पर कर्ज दे रहे हैं।
ओवीएलः घर से रकम
ONGC Videsh Ltd (OVL) has decided to borrow from Indian banks and parent company Oil and Natural Gas Corp (ONGC) to buy British oil and gas company Imperial Energy.
OVL: Money from home